《学士白庵丰先生论大礼谪漳南赠篇》
明代·林俊

君不见，园中花，风摧雨折明又葩。又不见，原上草，雪虐霜彫明又好。

荣枯有前分，信诎亦至理。茫然一寘之，忧乐淡于水。

漳南始识中丞孙，词峰落楮横阵云。云是清华旧学士，笔谈程纪徒纷纷。

今日闽海头，明日金銮殿。请君匣剑看星文，后此相思不相见。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。